ddrg/super_eurlex huggingface dataset:
DA Den Europæiske Unions Tidende L 116/2

Information om ikrafttrædelsen af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side for at tage hensyn til Republikken Kroatiens tiltrædelse af Den Europæiske Union

Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Den Russiske Føderation på den anden side for at tage hensyn til Republikken Kroatiens tiltrædelse af Den Europæiske Union (1), for hvilken godkendelsesinstrumenterne blev deponeret henholdsvis den 23. juli 2014 og den 23. marts 2016, er i overensstemmelse med artikel 4, stk. 2, trådt i kraft den 1. april 2016.

(1) EUT L 373 af 31.12.2014, s. 3.
DA Den Europæiske Unions Tidende L 89/1

Meddelelse om midlertidig anvendelse af den strategiske partnerskabsaftale mellem Den Europæiske Union og dens medlemsstater på den ene side og Canada på den anden side

Den strategiske partnerskabsaftale mellem Den Europæiske Union og dens medlemsstater på den ene side og Canada på den anden side (1), undertegnet den 30. oktober 2016 i Bruxelles, anvendes i henhold til aftalens artikel 30, stk. 2, midlertidigt fra den 1. april 2017. I henhold til artikel 3 i Rådets afgørelse af 28. oktober 2016 om undertegnelse og midlertidig anvendelse af aftalen anvendes følgende dele af aftalen midlertidigt mellem Unionen og Canada, dog kun i det omfang de omfatter spørgsmål, der henhører under Unionens kompetence, herunder spørgsmål under Unionens kompetence til at fastlægge og gennemføre en fælles udenrigs- og sikkerhedspolitik:

a) Afsnit I: artikel 1

b) Afsnit II: artikel 2

c) Afsnit III: artikel 4, stk. 1, artikel 5 og artikel 7, litra b)

d) Afsnit IV: — artikel 9, artikel 10, stk. 2 og 3, artikel 12, stk. 4, 5 og 10, og artikel 14, 15, 16 og 17 — artikel 12, stk. 6, 7, 8 og 9, og artikel 13 i det omfang disse bestemmelser er begrænset til spørgsmål, hvor Unionen allerede måtte have udøvet sine kompetencer internt

e) Afsnit V: artikel 23, stk. 2

f) Afsnit VI: artikel 26, 27 og 28

g) Afsnit VII: artikel 29, 30, 31, 32, 33 og 34 i det omfang disse bestemmelser er begrænset til det formål at sikre aftalens midlertidige anvendelse.

(1) EUT L 329 af 3.12.2016, s. 45.
DA Den Europæiske Unions Tidende L 7/1

Meddelelse om midlertidig anvendelse af partnerskabsaftalen om forbindelser og samarbejde mellem Den Europæiske Union og dens medlemsstater på den ene side og New Zealand på den anden side

Den Europæiske Union og New Zealand har den 13. december 2016 givet meddelelse om afslutningen af de procedurer, der er nødvendige for midlertidig anvendelse af partnerskabsaftalen om forbindelser og samarbejde mellem Den Europæiske Union og dens medlemsstater på den ene side og New Zealand på den anden side (1). Som følge heraf anvendes aftalen midlertidigt i henhold til aftalens artikel 58, stk. 2, fra den 12. januar 2017.

I henhold til artikel 2 i Rådets afgørelse (EU) 2016/2079 (2) om undertegnelse og midlertidig anvendelse af aftalen anvendes følgende bestemmelser i aftalen midlertidigt af Unionen og New Zealand, dog kun i det omfang de omfatter områder, der henhører under Unionens kompetence, herunder områder henhørende under Unionens kompetence til at fastlægge og gennemføre en fælles udenrigs- og sikkerhedspolitik:

— artikel 3 (Dialog)

— artikel 4 (Samarbejde i regionale og internationale organisationer)

— artikel 5 (Politisk dialog)

— artikel 53 (Det blandede udvalg) med undtagelse af stk. 3, litra g) og h), og

— afsnit X (Afsluttende bestemmelser) med undtagelse af artikel 57 og artikel 58, stk. 1 og 3, for så vidt som det er nødvendigt med henblik på at sikre den midlertidige anvendelse af de bestemmelser i aftalen, der er henvist til i nærværende artikel.

(1) EUT L 321 af 29.11.2016, s. 3.

(2) EUT L 321 af 29.11.2016, s. 1.
DA Den Europæiske Unions Tidende L 306/1

Meddelelse om ikrafttrædelse af protokollen til rammeaftalen om et alsidigt partnerskab og samarbejde mellem Den Europæiske Union og dens medlemsstater på den ene side og Den Socialistiske Republik Vietnam på den anden side for at tage hensyn til Republikken Kroatiens tiltrædelse af Den Europæiske Union

Protokollen til rammeaftalen om et alsidigt partnerskab og samarbejde mellem Den Europæiske Union og dens medlemsstater på den ene side og Den Socialistiske Republik Vietnam på den anden side for at tage hensyn til Republikken Kroatiens tiltrædelse af Den Europæiske Union (1) træder i kraft den 1. december 2017, idet proceduren i artikel 4, stk. 2, i protokollen til rammeaftalen blev afsluttet den 6. november 2017.

(1) EUT L 348 af 21.12.2016, s. 3.
DA Den Europæiske Unions Tidende L 273/1

Meddelelse om midlertidig anvendelse af samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling (1)

Den Europæiske Union og Den Islamiske Republik Afghanistan har den 3. oktober 2017 givet meddelelse om afslutningen af de procedurer, der er nødvendige for midlertidig anvendelse af samarbejdsaftalen mellem Den Europæiske Union og dens medlemsstater på den ene side og Den Islamiske Republik Afghanistan på den anden side om partnerskab og udvikling. Som følge heraf anvendes aftalen midlertidigt i henhold til aftalens artikel 59, stk. 3, fra den 1. december 2017.

I henhold til artikel 3 i Rådets afgørelse (EU) 2017/434 af 13. februar 2017 om undertegnelse og midlertidig anvendelse af aftalen anvendes følgende bestemmelser i aftalen midlertidigt mellem Unionen og Den Islamiske Republik Afghanistan, dog kun i det omfang de omfatter spørgsmål, der henhører under Unionens kompetence, herunder spørgsmål under Unionens kompetence til at fastlægge og gennemføre en fælles udenrigs- og sikkerhedspolitik:

Artikel 2 (Generelle principper)

Artikel 3 (Politisk dialog)

Artikel 4 (Menneskerettigheder)

Artikel 5 (Ligestilling mellem kønnene)

Afsnit III: (Udviklingssamarbejde)

Afsnit IV: (Samarbejde om handel og investering)

Artikel 28 (Samarbejde om migration)

Afsnit VII: (Regionalt samarbejde)

Afsnit VIII (Institutionelle rammer), i det omfang bestemmelserne i det pågældende afsnit er begrænset til det formål at sikre aftalens midlertidige anvendelse

Afsnit IX (Afsluttende bestemmelser), i det omfang bestemmelserne i det pågældende afsnit er begrænset til det formål at sikre aftalens midlertidige anvendelse.

(1) EUT L 67 af 14.3.2017, s. 3.
DA Den Europæiske Unions Tidende L 259/1

Meddelelse om midlertidig anvendelse af aftalen om politisk dialog og samarbejde mellem Den Europæiske Union og dens medlemsstater på den ene side og Republikken Cuba på den anden side

Aftalen om politisk dialog og samarbejde mellem Den Europæiske Union og dens medlemsstater på den ene side og Republikken Cuba på den anden side (1), der blev undertegnet den 12. december 2016 i Bruxelles, anvendes i henhold til aftalens artikel 86, stk. 3, fra den 1. november 2017. I henhold til artikel 3 i Rådets afgørelse af 6. december 2016 om undertegnelse og midlertidig anvendelse af aftalen anvendes følgende dele af aftalen midlertidigt mellem Unionen og Republikken Cuba, dog kun i det omfang de omfatter spørgsmål, der henhører under Unionens kompetence, herunder spørgsmål under Unionens kompetence til at fastlægge og gennemføre en fælles udenrigs- og sikkerhedspolitik:

— del I-IV og

— del V, i det omfang bestemmelserne deri er begrænset til det formål at sikre aftalens midlertidige anvendelse.

Uanset artikel 3, stk. 1, anvendes følgende artikler ikke midlertidigt:

— artikel 29

— artikel 35

— artikel 55, i det omfang artiklen vedrører samarbejde vedrørende søtransport

— artikel 58

— artikel 71, i det omfang artiklen vedrører grænsesikkerhed, og

— artikel 73, i det omfang artiklen vedrører samarbejde om ikkelandbrugsmæssige geografiske betegnelser.

(1) EUT L 337 I af 13.12.2016, s. 1.
DA Den Europæiske Unions Tidende L 237/36

Meddelelse fra Den Europæiske Union til Det Blandede Sektorudvalg, jf. artikel 7 i sektorbilaget om god fremstillingspraksis for lægemidler til aftalen om gensidig anerkendelse mellem Det Europæiske Fællesskab og Amerikas Forenede Stater

EUROPA-KOMMISSIONEN —

under henvisning til aftalen om gensidig anerkendelse mellem Det Europæiske Fællesskab og Amerikas Forenede Stater (»aftalen«), der er indgået i 1998, særlig artikel 7 i sektorbilaget om god fremstillingspraksis for lægemidler, som ændret den 1. marts 2017 —

MEDDELER DET BLANDEDE SEKTORUDVALG AT:

Den Europæiske Union har fastslået, at med henblik på den varedækning, der er omtalt i artikel 4 og tillæg 3 i bilaget om god fremstillingspraksis, har det amerikanske kontor for kontrol med fødevarer og medicin (Food and Drug Administration of the United States of America) kompetence, kapacitet og procedurer til at gennemføre inspektioner af god fremstillingspraksis på et niveau, der svarer til EU's, samt til at håndhæve, at god fremstillingspraksis bliver overholdt, og skal derfor føjes til listen over anerkendte myndigheder i bilaget om god fremstillingspraksis,

Denne vurdering berører ikke nogen af Det blandede Sektorudvalgs fremtidige afgørelser for så vidt angår tilføjelsen af vacciner til human brug, plasmabaserede lægemidler, forsøgslægemidler og veterinærlægemidler inden for det operationelle anvendelsesområde i bilaget for god fremstillingspraksis.

Denne forordning træder i kraft på dagen for offentliggørelsen i Den Europæiske Unions Tidende.
DA Den Europæiske Unions Tidende L 165/1

Meddelelse om ikrafttrædelse af protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side om ændring af aftalen med henblik på at udvide aftalens bestemmelser til også at omfatte bilateral handel med tekstiler under hensyn til udløbet af den bilaterale tekstilaftale

Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Usbekistan på den anden side om ændring af aftalen med henblik på at udvide aftalens bestemmelser til også at omfatte bilateral handel med tekstiler under hensyn til udløbet af den bilaterale tekstilaftale (1) træder i kraft den 1. juli 2017.

(1) EUT L 81 af 28.3.2017, s. 3.
DA Den Europæiske Unions Tidende L 142/1

Meddelelse om datoen for ikrafttrædelsen af aftalen mellem Den Europæiske Union og Republikken Seychellerne om adgang for fiskerfartøjer, der fører Seychellernes flag, til Mayottes farvande og marine biologiske ressourcer, som er under Den Europæiske Unions jurisdiktion

Den Europæiske Union og Republikken Seychellerne undertegnede den 20. maj 2014 i Bruxelles en aftale om adgang for fiskerfartøjer, der fører Seychellernes flag, til Mayottes farvande og marine biologiske ressourcer, som er under Den Europæiske Unions jurisdiktion.

Den Europæiske Union meddelte den 10. februar 2015, at den havde afsluttet de interne procedurer, som er nødvendige for aftalens ikrafttrædelse. Republikken Seychellerne gav meddelelse den 18. maj 2017.

Aftalen trådte derfor i kraft den 18. maj 2017 i overensstemmelse med dens artikel 19.
DA Den Europæiske Unions Tidende L 139/1

Meddelelse om ikrafttrædelse af aftalen mellem Den Europæiske Union og Fyrstendømmet Liechtenstein om supplerende regler vedrørende instrumentet for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed for perioden 2014-2020

Aftalen mellem Den Europæiske Union og Fyrstendømmet Liechtenstein trådte i kraft den 1. maj 2017, idet proceduren i aftalens artikel 19, stk. 3 blev afsluttet den 28. april 2017.
DA Den Europæiske Unions Tidende L 68/1

Meddelelse om ikrafttrædelse af aftalen mellem Den Europæiske Union og Kongeriget Norge om supplerende regler vedrørende instrumentet for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed for perioden 2014-2020

Aftalen mellem Den Europæiske Union og Kongeriget Norge (1) trådte i kraft den 1. august 2017, idet proceduren i aftalens artikel 19, stk. 3, blev afsluttet den 20. juli 2017.

(1) Aftale mellem Den Europæiske Union og Kongeriget Norge om supplerende regler vedrørende instrumentet for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed for perioden 2014-2020 (EUT L 75 af 21.3.2017, s. 3).
Meddelelse om ikrafttrædelse af aftalen mellem Den Europæiske Union og Det Schweiziske Forbund om supplerende regler vedrørende instrumentet for finansiel støtte til forvaltning af de ydre grænser og den fælles visumpolitik som en del af Fonden for Intern Sikkerhed for perioden 2014-2020

Aftalen mellem Den Europæiske Union og Det Schweiziske Forbund trådte i kraft den 1. august 2018, idet proceduren i aftalens artikel 19, stk. 3, blev afsluttet den 17. juli 2018.
DA Den Europæiske Unions Tidende L 122/1

Meddelelse om midlertidig anvendelse af den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side

Følgende dele af den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (1), undertegnet den 24. november 2017 i Bruxelles, anvendes midlertidigt mellem Unionen og Republikken Armenien fra den 1. juni 2018 i medfør af artikel 3 i Rådets afgørelse om undertegnelse og midlertidig anvendelse af aftalen (2), i det omfang de omfatter spørgsmål, der henhører under Unionens kompetence, herunder spørgsmål under Unionens kompetence til at fastlægge og gennemføre en fælles udenrigs- og sikkerhedspolitik:

a) Afsnit I

b) Afsnit II: artikel 3, 4, 7 og 8

c) Afsnit III: artikel 12, artikel 14, stk. 1 og artikel 15

d) Afsnit V: i) Kapitel 1 med undtagelse af artikel 38, stk. 3, litra a) ii) Kapitel 2 med undtagelse af referencen til nuklear sikkerhed i artikel 42, stk. 2, litra f), og i artikel 42, stk. 2, litra g) iii) Kapitel 3 med undtagelse af artikel 46, stk. 1, litra a), artikel 46, stk. 1, litra c), og artikel 46, stk. 1, litra e) og iv) Kapitel 7, 10, 14 og 21

e) Afsnit VI med undtagelse af artikel 205, stk. 2, litra b), og artikel 205, stk. 2, litra c); artikel 203 anvendes kun midlertidigt såfremt det vedrører direkte investeringer

f) Afsnit VII

g) Afsnit VIII med undtagelse af Artikel 380, stk. 1, i det omfang disse bestemmelser er begrænset til det formål at sikre aftalens midlertidige anvendelse, og

h) Bilag I, bilag II med undtagelse af referencerne til Euratom vedrørende infrastruktur, gennemførelsesforordninger og nuklear, bilag III, VI, VIII, IX, X, XI og XII samt protokol I, jf. kapitel 2 (»bestemmelser om bekæmpelse af svig og om kontrol«) i afsnit VII (»finansiel bistand og bestemmelser om bekæmpelse af svig og om kontrol«) og protokol II om gensidig administrativ bistand i toldspørgsmål.

(1) EUT L 23 af 26.1.2018, s. 4.

(2) EUT L 23 af 26.1.2018, s. 1.
Meddelelse om ikrafttrædelsesdatoen for aftale i form af brevveksling mellem Den Europæiske Union og Folkerepublikken Kina i forbindelse med DS492 Den Europæiske Union — foranstaltninger, der har betydning for toldindrømmelser for visse fjerkrækødprodukter

Aftalen i form af brevveksling mellem Den Europæiske Union og Folkerepublikken Kina i forbindelse med DS492 Den Europæiske Union — foranstaltninger, der har betydning for toldindrømmelser for visse fjerkrækødprodukter (1), som blev undertegnet i Genève den 30. november 2018, træder i kraft den 1. april 2019.

(1) EUT L 27 af 31.1.2019, s. 4.
Meddelelse om ikrafttrædelsesdatoen for aftalen mellem Amerikas Forenede Stater og Den Europæiske Union om tildelingen til USA af en andel af toldkontingentet for oksekød af høj kvalitet, der er omhandlet i det reviderede aftalememorandum om import af oksekød fra dyr, der ikke er behandlet med visse væksthormoner, og den af USA anvendte forhøjede told for visse produkter fra Den Europæiske Union (2014)

Aftalen mellem Amerikas Forenede Stater og Den Europæiske Union om tildelingen til USA af en andel af toldkontingentet for oksekød af høj kvalitet, der er omhandlet i det reviderede aftalememorandum om import af oksekød fra dyr, der ikke er behandlet med visse væksthormoner, og den af USA anvendte forhøjede told for visse produkter fra Den Europæiske Union (2014) (1), som blev undertegnet i Washington den 2. august 2019, trådte i kraft den 14. december 2019.

(1) EUT L 316 af 6.12.2019, s. 3.
Meddelelse om ikrafttrædelsen af protokollen om ændring af aftalen om et fælles luftfartsområde mellem Den Europæiske Union og dens medlemsstater og Republikken Moldova for at tage hensyn til Republikken Kroatiens tiltrædelse af Den Europæiske Union

Protokollen om ændring af aftalen om et fælles luftfartsområde mellem Den Europæiske Union og dens medlemsstater og Republikken Moldova for at tage hensyn til Republikken Kroatiens tiltrædelse af Den Europæiske Union, undertegnet den 22. juli 2015 i Bruxelles, trådte i kraft den 2. august 2020 i overensstemmelse med protokollens artikel 3, stk. 1, idet den sidste notifikation blev deponeret den 2. juli 2020.
1.

På grund af den sene undertegnelse af handels- og samarbejdsaftalen vil Unionen senest den 31. januar 2021 blive underrettet om de valg, som medlemsstaterne har truffet med hensyn til de nedenfor anførte bestemmelser. Liste over bestemmelser i handels- og samarbejdsaftalen, som kræver, at der gives meddelelse, når den pågældende aftale træder i kraft eller begynder at blive anvendt: a) Artikel LAW.OTHER 134, stk. 7, litra a): Meddelelse af de passageroplysningsenheder, der er oprettet eller udpeget af hver medlemsstat med henblik på modtagelse og behandling af PNR-oplysninger i henhold til afsnit III [Overførsel og behandling af passagerlisteoplysninger (PNR-oplysninger)] b) Artikel LAW.OTHER 134, stk. 7, litra b): Meddelelse af den myndighed, der i henhold til hver medlemsstats nationale lovgivning er kompetent til at fuldbyrde en arrestordre c) Artikel LAW.OTHER 134, stk. 7, litra b): Meddelelse af den myndighed, der i henhold til hver medlemsstats nationale lovgivning er kompetent til at udstede en arrestordre d) Artikel LAW.OTHER 134, stk. 7, litra c): Meddelelse af den myndighed, der er kompetent til at modtage anmodninger om transit gennem medlemsstatens område af en eftersøgt, der skal overgives e) Artikel LAW.OTHER 134, stk. 7, litra e): Meddelelse af den centrale myndighed, der er kompetent med hensyn til udveksling af oplysninger fra strafferegistre i henhold til afsnit IX [Udveksling af strafferegisteroplysninger] og med hensyn til de udvekslinger, der er omhandlet i artikel 22, stk. 2, i den europæiske konvention om gensidig retshjælp i straffesager f) Artikel LAW.OTHER 134, stk. 7, litra f): Meddelelse af den centrale myndighed, der er ansvarlig for at sende og besvare anmodninger i henhold til afsnit XI [Indefrysning og konfiskation] og for at efterkomme sådanne anmodninger eller fremsende dem til de myndigheder, der er kompetente til at fuldbyrde dem.
Meddelelse til læseren

På grund af den meget sene afslutning af forhandlingerne mellem Den Europæiske Union og Det Forenede Kongerige den 24. december 2020 og den deraf følgende meget sene tilgængelighed af alle sprogudgaverne af aftalerne den 27. december 2020 har det ikke været materielt muligt at indlede jurist-lingvisternes endelige gennemgang af alle 24 sprogudgaver af teksterne til aftalerne, inden de blev undertegnet af parterne og offentliggjort i Den Europæiske Unions Tidende. På grund af sagens hastende karakter, idet overgangsperioden som fastsat i udtrædelsesaftalen af 1. februar 2020 udløber den 31. december 2020, er det imidlertid blevet anset for at være i både Den Europæiske Unions og Det Forenede Kongeriges interesse at undertegne og offentliggøre teksterne til aftalerne, således som de forelå efter forhandlingerne, uden jurist-lingvisternes forudgående gennemgang. De tekster, der offentliggøres her, kan derfor indeholde tekniske fejl og unøjagtigheder, som vil blive rettet i de kommende måneder.

Som fastsat i handels- og samarbejdsaftalens artikel FINPROV.9, artikel 21 i aftalen om sikkerhedsprocedurer for udveksling og beskyttelse af klassificerede informationer og artikel 25 i aftalen om samarbejde om sikker og fredelig anvendelse af kerneenergi vil udgaverne af disse aftaler på bulgarsk, dansk, engelsk, estisk, finsk, fransk, græsk, irsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk blive underkastet jurist-lingvisternes endelige gennemgang, og de autentiske og definitive tekster, der følger efter jurist-lingvisternes gennemgang, vil ab initio erstatte de undertegnede udgaver af aftalerne.

Disse autentiske og definitive tekster til aftalerne vil blive offentliggjort i Den Europæiske Unions Tidende i tide senest den 30. april 2021.
MEDDELELSE FRA KOMMISSIONEN

vedrørende ikrafttrædelsen af Dohaændringen til Kyotoprotokollen til De Forenede Nationers rammekonvention om klimaændringer

(2020/C 432/01)

Unionen godkendte Dohaændringen til Kyotoprotokollen til De Forenede Nationers rammekonvention om klimaændringer den 13. juli 2015 (1).

Ifølge Kyotoprotokollens artikel 20, stk. 4, og artikel 21, stk. 7, skal ændringen træde i kraft for de parter, som har accepteret den på den halvfemsindstyvende dag efter datoen for depositarens modtagelse af et acceptinstrument fra mindst tre fjerdedele af parterne i protokollen. Den 2. oktober 2020 blev det et hundrede og fireogfyrretyvende acceptinstrument deponeret hos De Forenede Nationers generalsekretær, der fungerede som depositar for Kyotoprotokollen. Følgelig træder Dohaændringen i kraft for Den Europæiske Union den 31. december 2020.

(1) Rådets afgørelse (EU) 2015/1339 af 13. juli 2015 om indgåelse på Den Europæiske Unions vegne af Dohaændringen til Kyotoprotokollen til De Forenede Nationers rammekonvention om klimaændringer og om den fælles opfyldelse af forpligtelserne i forbindelse hermed (EUT L 207 af 4.8.2015, s. 1).
Meddelelse om datoen for ikrafttrædelsen af protokollen til Euro-Middelhavs-aftalen om oprettelse af en associering mellem Det Europæiske Fællesskab og dets medlemsstater på den ene side og Den Tunesiske Republik på den anden side for at tage hensyn til Republikken Bulgariens og Rumæniens tiltrædelse af Den Europæiske Union

Ovennævnte protokol mellem Den Europæiske Union og Den Tunesiske Republik, der blev undertegnet den 14. april 2014 i Luxembourg, trådte i kraft den 1. oktober 2020.
Meddelelse om datoen for ikrafttrædelsen af protokollen til Euro-Middelhavs-aftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side for at tage hensyn til Republikken Kroatiens tiltrædelse af Den Europæiske Union

Ovennævnte protokol mellem Den Europæiske Union og Staten Israel, der blev undertegnet den 20. december 2018 i Bruxelles, trådte i kraft den 1. oktober 2020.
Meddelelse om ikrafttrædelsen af Rådets gennemførelsesafgørelse om bemyndigelse af Det Forenede Kongerige til at give sit samtykke til på egne vegne at blive bundet af visse internationale aftaler, der er beregnet på at træde i kraft i overgangsperioden, og som vedrører Unionens fælles fiskeripolitik

Rådets gennemførelsesafgørelse af 18. september 2020 om bemyndigelse af Det Forenede Kongerige til at give sit samtykke til på egne vegne at blive bundet af visse internationale aftaler, der er beregnet på at træde i kraft i overgangsperioden, og som vedrører Unionens fælles fiskeripolitik, blev meddelt Det Forenede Kongerige på datoen for vedtagelsen. I overensstemmelse med artikel 297, stk. 2, sidste punktum, i TEUF fik denne afgørelse virkning den 18. september 2020.